alexandrainst/scandi-wiki huggingface dataset:
First Micro Finance Bank

First Micro Finance Bank (FMFB) er en bank og låneinstitusjon tilhørende Aga Khan Agency for Microfinance. Institusjonen driver sin virksomhet i Afghanistan og Pakistan. Den eies av Aga Khan Development Network.

Institusjonen er innarbeidelsen av konseptet for mikrolån som et middel for å spore utviklingen i den tredje verden. Disse lånene er ganske små i forhold til normale finansielle ordninger i Vesten, men gir tilgang til kapital som aldri tidligere var mulig på grunn av økonomiske, kulturelle eller historiske årsaker.

First Micro Finance Bank ble utviklet av Aga Khan Rural Support Programme og Aga Khan Fund for Economic Development i mars 2002.

Etter grunnleggingen har First Micro Finance Bank vokst til et av de beste mikrokreditt-instituttene i landet. Det har utvidet sitt nettverk til over 100 filialer i løpet av bare fem år og har for tiden avdelinger i fire store provinser, samt nordlige deler av landet.

Eksterne lenker 
  FMFBs offisielle hjemmeside

Afghanske banker
Selskaper etablert i 2002
2002 i Afghanistan
Idriss Carlos Kameni

Idriss Carlos Kameni (født 18. februar 1984) er en kamerunsk fotballspiller som fra 28. august 2019 er klubbløs.

Han er også en del av . Kameni har spilt for flere andre klubber i sin karriere, blant annet Saint-Étienne og Le Havre fra Frankrike og spanske RCD Espanyol.

Han ble tatt ut til Fotball-VM 2010 i Sør-Afrika.

Referanser

Eksterne lenker 
 
  Profil på Football-Lineups.com

Kamerunske fotballspillere
Spillere i Fotball-VM 2002
Spillere i Fotball-VM 2010
Olympiske mestere for Kamerun
Medaljevinnere under Sommer-OL 2000
Deltakere for Kamerun under Sommer-OL 2000
Fotballspillere under Sommer-OL 2000
Spillere i Afrikamesterskapet 2004
Fotballspillere for Le Havre AC
Fotballspillere for AS Saint-Étienne
Fotballspillere for RCD Espanyol
Fotballspillere for Málaga CF
Personer fra Douala
Fødsler i 1984
Olympiske medaljevinnere i fotball
Joël Matip

Job Joël André Matip (født 8. august 1991) er en tyskfødt kamerunsk fotballspiller som spiller for den engelske klubben Liverpool FC. 

Han spiller midtstopper både på Liverpool og på . Matip har spilt for flere andre klubber i sin karriere, blant annet VfL Bochum og SC Weitmar 45 fra Tyskland. 

Hans far er den tidligre fotballspilleren Jean Matip. Hans bror er FC Ingolstadt 04s Marvin Matip. Han er også søskenbarn med den tidligere fotballspilleren Joseph-Désiré Job.

Han ble tatt ut til Fotball-VM 2010 i Sør-Afrika. 

Den 15. februar 2016 ble det kjent at Matip hadde signert en kontrakt med Liverpool FC, en kontrakt som er tellende fra 1. juli 2016. Siden Matip kun hadde 5 måneder igjen av kontrakten, henta Liverpool spilleren på en gratisovergang. Dette var Jürgen Klopps andre spillersignering for Liverpool. Joël Matip fikk en signeringsbonus på 4 millioner pund, med ei lønn på 5,4 millioner pund årlig (drøyt 100 000 pund i uka). Den første kontrakten med Liverpool varte i 4 år, frem til 1. juli 2020.

Meritter 
Schalke 04
 DFB-Pokal(1): 2010–11
 DFL-Supercup(1): 2011

Liverpool FC
 UEFA Super Cup (1): 2019
 Champions League (1): 2018/2019
 VM i fotball for klubblag (1): 2019
 Premier League (1): 2019/2020
 Den engelske ligacupen (1): 2021/2022
 FA-cupen (1) 2021/2022

Referanser

Eksterne lenker 
 
 

Kamerunske fotballspillere
Spillere i Afrikamesterskapet 2010
Spillere i Fotball-VM 2010
Spillere i Fotball-VM 2014
Fotballspillere for Vfl Bochum 1848
Fotballspillere for FC Schalke 04
Fotballspillere for Liverpool FC
Vinnere av Mesterligaen i fotball for menn
Personer fra Bochum
Fødsler i 1991
Pierre Webó

Pierre Achille Webó Kouamo (født 20. januar 1982 i Bafoussam) er en kamerunsk fotballtrener og tidligere fotballspiller som er assistenttrener for den tyrkiske fotballklubben İstanbul Başakşehir FK. 

Han var også en del av . Webó har spilt for flere andre klubber i sin karriere, blant annet CA Osasuna og Club Nacional de Football fra henholdsvis Spania og Uruguay. 

Han ble tatt ut til Fotball-VM 2010 i Sør-Afrika.

Referanser

Eksterne lenker 
 

Kamerunske fotballspillere
Spillere i Fotball-VM 2010
Spillere i Fotball-VM 2014
Spillere i Afrikamesterskapet 2006
Spillere i Afrikamesterskapet 2010
Fotballspillere for Real de Banjul FC
Fotballspillere for Club Nacional de Football
Fotballspillere for CA Osasuna
Fotballspillere for CD Leganés
Fotballspillere for RCD Mallorca
Fotballspillere for İstanbul BB
Fotballspillere for Fenerbahçe SK
Fotballspillere for Osmanlıspor
Fotballspillere for Gaziantep FK
Fødsler i 1982
Tyrvingsyklusen

Tyrvingsyklusen er en samling med norrøne legender, forent med et felles element med det magiske sverdet Tyrving (norrønt Tyrvingr). To av legendene er funnet i Den eldre Edda, og Hervors saga, en legendarisk saga fra slutten av 1200-tallet, kan bli sett på som en samling eller kompilasjon av disse legendene.

Syklusen

Smiearbeidet og forbannelsen 
Den første delen omhandler smiingen av sverdet Tyrving av dvergene Durin og Dvalin. De ble tvunget til å gjøre arbeidet av Svafrlami, kongen av Gardarike, men som hevn forbannet de sverdet slik at det ville drepe en mann hver gang det ble trukket fra sliren, framskape tre ugjerninger og bli Svafrlames bane.

Svafrlami ble drept i en tvekamp mot berserken Arngrim på Bolm som deretter tok sverdet og tvang Svafrlamis datter Eyfura til å gifte seg med ham. Sønnen hans, berserken Angantyr arvet sverdet Tyrving etter farens død.

Kampen på Samsø 

Den andre delen handler om legenden om Hjalmar, Orvar-Odd og tvekampen på Samsø mot Arngrims tolv sønner som møtte Hjalmar og Orvar-Odd i en tvekamp, men de tallmessig underlegne heltene drepte alle sønnene til Arngrim. Imidlertid ble Hjalmar såret av sverdet Tyrving og døde - som følge av forbannelsen.

Hervor 
 
Den tredje delen handler om Angantyrs datter Hervor som vekket farens ånd i gravhaugen på Samsø og krevde sverdet fra ham. Senere giftet hun seg og fikk sønnene Angantyr og Heidrek.

Heidrek 
Den fjerde delen handler om sagaen til Heidrek den vise, konge av goterne, og inneholder gåtene til Gestumblinde (norrønt Gestumblindi, antagelig «den blinde gjesten», en referanse til Odin). Gestumblinde stilte gåter som Heidrek svarte på. Til sist vant Gestumblinde ved å stille et spørsmål som bare han selv kunne vite svaret på, nemlig hva Odin hvisket i øret på Balder da han ble båret på bålet. Dermed avslørte han seg som Odin selv.  

Om drapet på Hjalmar var sverdets første onde handling, er den andre ugjerningen det tilfeldige drapet på Heidreks bror Angantyr. Den tredje og siste onde handlingen er når Heidreks treller myrder Heidrek i løpet av et hærtokt i Karpatene, en handling som Odin spådde ville skje da Heidrek hogg etter ham med sverdet Tyrving.

Kampen mellom goterne og hunerne 
Den femte delen er om Heidreks sønner Angantyr og Hlod (norrønt Hlöd), og hvordan Hlod invaderte landet til goterne med en horde av hunere.

Sveriges historie 
Den siste delen er om Sveriges historie og inneholder en liste av svenske konger fra Ivar Vidfamne til Filip av Sverige.

Stamtre for hovedpersonene
Hervors saga strekker seg over mange generasjoner. Stamtreets utforming er litt forskjellig i de ulike versonene av sagaen. De siste kapitlene som fører fram mot de sannsynligvis historiske personene Sigurd Ring og Ragnar Lodbrok antas å være et senere tillegg i sagaen.

Referanser

Litteratur og kilder 
 Idar Lind, Norrøn mytologi frå A til Å. Oslo: Samlaget 2007, 2. utg. ISBN 978-82-521-7141-9
 Edda (Den eldre Edda og Den yngre Edda) i Ivar Mortensson-Egnunds oversettelse, Det Norske Samlaget 2002. ISBN 82-521-5961-3
 Hervors saga (dansk ovs.) på nettstedet heimskringla.no
HivNorge

HivNorge er en partipolitisk og religiøst uavhengig nasjonal interesseorganisasjon for hivpositive, med hovedsete i Oslo. Formålet til HivNorge er å ivareta hivpositives rettigheter og interesser i samfunnet. Organisasjonen jobber for større forståelse for hivpositives situasjon, samt for å bekjempe frykt, fordommer og diskriminering. HivNorge arbeider også med forebygging av hiv og aids. Anne-Karin Kolstad er leder for HivNorge. Blant medlemsorganisasjonene finner man også Actis-medlemmet Rusmisbrukernes Interesseorganisasjon (RIO).

HivNorge er et resultat av sammenslåingen av Pluss og Landsforeningen mot aids (LMA) i 1999. Pluss ble startet i 1988 som en selvhjelpsorganisasjon for hivpositive. Landsforeningen mot aids ble stiftet i 1987 av en rekke frivillige organisasjoner i Norge som ville gjøre en innsats for informasjon om hiv og aids.

HivNorge har både organisasjonsmedlemmer og enkeltmedlemmer, og alle kan være medlem.

Referanser

Eksterne lenker 
 

Norske interesseorganisasjoner
Sven Erik Renaa

Sven Erik Renaa (født 12. august 1971) er en prisbelønt norsk kokk, opprinnelig fra Trondheim og med italiensk far Giulio Bolognesi, restaurantmusiker.  I hjembyen  startet Renaa ved Britannia Hotel der moren også jobbet. Så var han en tid under Yngvar Nilsen i Anden Etage før han dro til New York City og Park Avenue Café. Kjent ble han fra tiden i Oslo som kjøkkensjef ved Brasserie Hansken i Oslo og som kjøkkensjef under oppstarten av Oro sammen med Terje Ness.  

I Stavanger var han ved Gastronomisk Institutt årene 2001-08 før han i 2008 overtok  Jans Mat- og Vinhus og det konkursrammede Craigs kjøkken. I 2009 driver han Renaa Restauranter i lokalene, med bistroen Matbaren i første etasje og Restauranten Re-Naa i underetasjen. Samme år gav han ut boken Naked Ingredients. I 2012 åpnet han også Matbaren i Trondheim, hvor landslagskokken Christopher Davidsen er kjøkkensjef. I 2016 fikk Re-NAA sin første stjerne i Michelinguiden.

Meritter 
 Årets kjøkkensjef og André Enghs gullnål 2008
 Vinner av Varm Mat og gull i 3 kategorier Chicago 2007
 Årets kokk i 2006 og Norges representant til Bocuse d'Or
 Vinner av VM for kokker, Expogast Culinary World Cup, Luxembourg 2006
 Årets kokk i 2000 (Brasserie Hansken) 

 Bocuse d'Or 
 Jurymedlem 2008
 4.-plass og Beste Fiskerett i 2007 med Karl Erik Pallesen som medhjelper
 Reglementet forhindret deltakelse i 2001

 Manager for det norske Kokkelandslaget fra 2005
 Kreativ leder for Det Norske Landslaget for unge kokker i perioden 2000-2004
 Med Kokkelandslaget til Culinary Olympics / Kokke-OL (deltaker 2000, 2004, 2008)
 Gull som leder av Det Norske Kokkelandslag under OL for kokker i 2008
 Bronse med Det Norske Kokkelandslag under OL for kokker i 2000

Referanser 

Norske kokker
Personer fra Trondheim kommune
Fødsler i 1971
South African Premier Division

]]
}}
South African Premier Division, den nasjonale fotballigaen i Sør-Afrika. Toppligaen heter ABSA Premiership, som er sponset av ABSA. Den nest høyeste ligaen er National First Division, som er delt opp i to regionale partier.

Norske Kjetil Siem var administrerende direktør fra 2007 til 2010. Han tok over for engelskmannen Trevor Phillips. PSLs hovedkvarter ligger i Parktown, Johannesburg.

CAF-ranking (2021/22)
CAF rangerer ligaene etter de siste fem års prestasjoner i Afrikas Champions League og CAF Confederation Cup.

Vinnere

 1996/97 – Manning Rangers
 1997/98 – Mamelodi Sundowns
 1998/99 – Mamelodi Sundowns
 1999/00 – Mamelodi Sundowns
 2000/01 – Orlando Pirates
 2001/02 – Santos
 2002/03 – Orlando Pirates
 2003/04 – Kaizer Chiefs
 2004/05 – Kaizer Chiefs
 2005/06 – Mamelodi Sundowns
 2006/07 – Mamelodi Sundowns
 2007/08 – SuperSport United
 2008/09 – SuperSport United
 2009/10 – SuperSport United
 2010/11 – Orlando Pirates
 2011/12 – Orlando Pirates
 2012/13 – Kaizer Chiefs
 2013/14 – Mamelodi Sundowns
 2014/15 – Kaizer Chiefs
 2015/16 – Mamelodi Sundowns
 2016/17 – Bidvest Wits
 2017/18 – Mamelodi Sundowns
 2018/19 – Mamelodi Sundowns
 2019/20 –  
 2020/21 –  
 2021/22 –

Lagene (2020–21)

Eksterne lenker 
 Offisielle nettsider

Fotball i Sør-Afrika
Nasjonale toppdivisjoner i fotball for menn
Sportsarrangementer i Sør-Afrika
Forurensningsloven

Forurensningsloven (forkortet forurl) er et miljøpolitisk virkemiddel som brukes for å hindre forurensende utslipp. Den trådte i kraft 1. oktober 1983. Loven setter et generelt forbud mot forurensende utslipp, men åpner for at virksomheter kan søke miljømyndighetene om utslippstillatelse. Når slike tillatelser gis er det vanlig at de blir gitt på visse vilkår. Store deler av transportsektoren er unntatt fra loven.

Forurensningsloven administreres av Miljøverndepartementet. Søknad om utslippstillatelse for virksomheter skal sendes til Miljødirektoratet eller til fylkesmannens miljøvernavdeling for virksomheter de er forurensningsmyndighet for.

Forurensningsloven regulerer klimagassutslipp 

Forurensningsloven har blant annet blitt benyttet til å sette vilkår for utslipp av CO2 og NOx fra de planlagte gasskraftverkene på Kårstø, Kollsnes, Skogn og energianlegget ved LNG anlegget på Melkøya ved Hammerfest. Fylkesmannens konsesjoner overfor avfallsdeponier inneholder også krav om uttak av gass for å redusere utslippene av metan.

Eksterne lenker 
 Lovdata: Lov om vern mot forurensninger og om avfall (Forurensningsloven)
 Miljøstatus i Norge: Forurensningsloven

Forurensning
Norske lover
Knock

Knock er et lite sted i Irland, (County Mayo), som ble verdenskjent innen den katolske verden etter at jomfru Maria åpenbarte seg sammen med Josef og evangelisten Johannes for 15 godkjente vitner den 21. august 1879. Synet varte to timer i pøsende regnvær. To kirkelig nedsatte kommisjoner fant rapporten om dette tillitsverdig i henholdsvis 1879 og 1936.

Stedet er etterhvert utviklet til et messe- og meditasjonssenter som tar mot store mengder besøkende, spesielt fra 14 til 22. august hvert år. Den 30. september 1979 besøkte også daværende pave, Johannes Paul II stedet. 

Stedsnavnet Knock finnes også flere steder i Storbritannia

Katolisisme
Irland
Rømning

Rømning eller evakuering er et sentralt begrep innenfor personsikkerhet som omhandler flytting av mennesker fra et farlig område til et trygt område. I tekniske sammenhenger brukes begrepet om personers mulighet til å flykte fra en nødsituasjon i en bygning.

I de fleste land finnes lovgiving som regulerer krav om rømningssikkerhet. Dette innbefatter i all hovedsak rømningsveier, samt informasjon om og merking av disse. I Norge er alle bygninger delt inn i seks risikoklasser ut ifra bygningens funksjon, og i hver klasse finnes det et sett regler som omhandler rømning. Eksempler på slike krav er antall rømningsveier, dørbredde og automatisk åpning ved utløst brannalarm.

Personellkontroll og mønstring 
I spesielt utsatte installasjoner eller bygninger ønsker man i noen tilfeller å ha kontroll på hvilke personer som til enhver tid befinner seg inne i bygget eller sonen. Det finnes da forskjellige systemer som basert på RFID eller tilkobling til adgangskontroll kan registrere når en person går ut eller inn. Når området er evakuert kan man da få en oversikt over hvilke personer som fortsatt befinner seg i farlig område enten ved at man ved rømning har blitt registrert utpassert eller manuelt registrerer seg på et mønstringspunkt i sikkert område.

Tilbakerømning 
De siste årene har det blitt utvidet fokus på begrepet tilbakerømning. Med dette menes at dersom en rømningsvei er blokkert skal man kunne komme seg tilbake til området man forlot uten å måtte bruke nøkkel, adgangskort eller lignende.

Referanser 

Sikkerhet
Jan Christian Vestre

Jan Christian Vestre (født 9. oktober 1986 i Haugesund) er en norsk jurist og politiker (Ap) som er næringsminister i Jonas Gahr Støres regjering siden 14. oktober 2021. Før han gikk inn i regjering var han administrerende direktør i den norske møbelprodusenten Vestre AS.

Vestre er utdannet jurist fra Universitetet i Oslo. Han ble i 2019 utnevnt til Norges beste vekstskaper i den internasjonale konkurransen «EY Entrepreneur Of The Year», og i 2020 ble han kåret til årets bærekraftsleder av E24. 

Vestre overlevde massedrapet på Utøya. Han har tidligere vært styreleder for gjenreisningen av Utøya etter terrorangrepene i Norge 2011 (2013–2017), politisk rådgiver for nærings- og handelsminister Trond Giske i Jens Stoltenbergs andre regjering (2013), politisk rådgiver i Arbeiderpartiets stortingsgruppe (2010–2012), sentralstyremedlem i Arbeidernes ungdomsfylking (AUF) (2010–2012), leder av Utdanningspolitisk forum i Oslo Arbeiderparti (2008–2015), leder av den nasjonale Elevorganisasjonen (2006–2007) og medlem av det regjeringsoppnevnte utvalget for fag- og yrkesopplæring (2007–2008).

Referanser 

Statsråder i Regjeringen Støre
Ap-statsråder
Politiske rådgivere i Regjeringen Stoltenberg II
Politiske rådgivere fra Arbeiderpartiet
Tillitsvalgte i AUF
Personer fra Haugesund kommune
Norske foreningspersoner
Norske næringslivsledere
Norske jurister
Norske næringsministre
Overlevende etter massedrapene på Utøya i 2011
Vinaya

Vinaya er rammeverket av regler innenfor det buddhistiske klosterfellesskapet (som kalles sangha), og danner grunnlaget for de kanoniske tekstene som kalles Vinaya pitaka.

Ordet «vinaya» er det samme på pāli og på sanskrit, og kan oversettes med «utledning», «utdannelse» eller «disiplin».

Buddhas lærdommer deles gjerne inn i de to kategoriene «dharma» (som er læren), og «vinaya» (som er klosterdisiplinen).

Begreper i buddhismen
Vinaya
Kangyur
Taishō Tripiṭaka (bind 22-24)
Sutta pitaka

Sutta piṭaka (pāḷi), eller «lærens kurv», er den andre av «de tre kurvene» (tipiṭaka) eller avdelingene i pāḷikanonen til theravādaskolen.  Navnet sutta er pāḷi-formen av sanskritordet sūtra.

Sutta pitaka består av fem tekstsamlinger (nikaya). Samlet inneholder de 10 000 læresetninger, samtaler og enkeltutsagn, som tilskrives Buddha eller hans nære venner. 

 Dighanikaya («samling av lange avhandlinger»), med 34 lange suttaer, hvor blant annet tekstene oversatt som Buddhas samtaler inngår
 Majjhimanikaya («samling av mellomlange avhandlinger»), med 152 mellomlange suttaer, formet som dialoger
 Samyuttanikaya («samling av enkeltutsagn») i 5 deler, bestående av flere tusen korte enkeltutsagn
 Anguttaranikaya («samling av numeriske avhandlinger»), med flere tusen suttaer, organisert i 11 avsnitt, etter hvor mange dhammagjenstander som det henvises til i hver sutta
 Khuddakanikaya («samling av mindre avhandlinger») i 18 deler, hvor blant annet Dhammapada, Metta sutta, Mangala sutta, Theragatha (Brødrenes sanger), Therigatha (Søstrenes sanger) og Jatakaene inngår. Milindapanha og to andre deler finnes i burmesiske versjoner, men ikke i Thailand og Sri Lanka.

Referanser

Eksterne lenker
A Complete Buddhist Sutra Collection, buddhasutra.com
Vikeplikt

Vikeplikt er plikten om å vike for andre trafikanter. Begrepet er beskrevet i trafikkreglenes § 7.1: «Trafikant som det skal vikes for, må ikke hindres eller forstyrres. Den som har vikeplikt, skal tydelig vise dette ved i god tid å sette ned farten eller stanse.»

Flere regler regulerer hvem som har vikeplikt for hvem. Noen av de viktigste er:
 Kjøretøy som møter et vikepliktskilt, har vikeplikt for kjøretøy på kryssende vei(er)
 Dersom krysset ikke er skiltregulert, har kjøretøy vikeplikt for kjøretøy som kommer fra høyre («høyreregelen»)
 På veg med fartsgrense 60 km/t eller lavere har kjørende vikeplikt for buss når føreren gir tegn.
 Kjørende som kommer fra parkeringsplass, holdeplass, torg, eiendom, bensinstasjon, gågate, gatetun eller lignende område har vikeplikt for annen trafikant. Kjørende som vil på eller krysse veg fra sykkeleveg, gangveg eller fortau har vikeplikt for trafikant på vegen. Denne regelen gjelder ikke overfor kjørende fra eller til områder nevnt i første ledd.

Vikeplikt i Norge

Vikeplikt for syklende og gående
I 2013 ble reglene presisert (ny tekst i kursiv):
 Kjørende som vil svinge har vikeplikt for gående eller syklende som skal rett fram på kjørebanen eller vegens skulder.
 Kjørende som skal svinge inn over fortau har vikeplikt for gående og syklende som ferdes på fortauet. (Tidligere var kun vikeplikten overfor gående uttrykkelig fastslått.)
 Kjørende som vil inn på eller krysse veg fra sykkelveg, gangveg eller fortau, har vikeplikt for trafikant på vegen. Denne vikeplikten gjelder ikke overfor kjørende til eller fra parkeringsplass, holdeplass, torg, eiendom, bensinstasjon, gågate, gatetun, gårdsveg eller liknende områder.

Syklister på veien regnes som kjørende. Dette innebærer at de har vikeplikt når de vil sykle over fotgjengerfelt. «Trafikant som det skal vikes for, må ikke hindres eller forstyrres. Den som har vikeplikt, skal tydelig vise dette ved i god tid å sette ned farten eller stanse.»

Tidligere regler 
I perioden 1957–1978 gjaldt den såkalte gentlemannsparagrafen. Regelen sa:

Ved kjøring fra veg med liten trafikk inn på eller over en åpenbart mer betydelig veg skal den som kommer fra den mindre veg i god tid sette ned farten, vise hensyn og i rimelig utstrekning la trafikken på den større veg passere først.

Årsaken til at denne paragrafen er opphevet er at den gir så mye rom for skjønn at det kan skape fatale misforståelser.

Se også 
 Forkjørsrett, det motsatte av vikeplikt

Referanser

Eksterne lenker
 Om vikeplikt i trafikkreglene

Veitrafikkregler

en:Traffic#Priority (right of way)
id:Hak utama pada persimpangan
nl:Voorrang
uk:Перевага в русі
zh-yue:路權
zh:路權
Erling Engan

Erling Engan (født 14. juni 1910 i Saltdal, død 9. mai 1982) var en norsk gårdbruker og politiker (Sp). Han satt på Stortinget for Nordland fra 1954 til 1973.

Engan var utdannet med landbruksskole, og overtok farsgården Engan i 1938. Han arbeidet også for forsikringsselskapet Brage fra 1947 til 1954.

Han var medlem Senterpartiets landsstyre i periodene 1951–1954 og 1958–1973. Fra 1951 til 1979 satt han i Saltdal formannskap. På Stortinget satt Engan i Administrasjonskomiteen, Sjøfarts- og fiskerikomiteen og Samferdselskomiteen. I siste periode på Stortinget var han nestformann i partiets gruppestyre.

Erling Engan fikk Kongens fortjenstmedalje i gull i 1980.

Kilder

Eksterne lenker 
 
 

Stortingsrepresentanter fra Sp
Stortingsrepresentanter for Nordland
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Lokalpolitikere i Saltdal
Sp-politikere i Nordland
Kongens fortjenstmedalje i gull
Personer fra Saltdal kommune